Prasība, kas celta 2022. gada 12. augustā – Mordashova/Padome
(Lieta T-497/22)
Tiesvedības valoda – franču
Lietas dalībnieki
Prasītāja: Marina Alexandrova Mordashova (Maskava, Krievija) (pārstāvji: T. Bontinck, D. Bogaert, A. Guillerme un L. Burguin, advokāti)
Atbildētāja: Eiropas Savienības Padome
Prasījumi
Prasītājas prasījumi Vispārējai tiesai ir šādi:
atcelt Padomes Lēmumu 883/2033/KĀDP (2022. gada 3. jūnijs), ciktāl ar to prasītājas vārds ir iekļauts šī lēmuma pielikuma pozīcijā Nr. 1156;
atcelt Padomes Īstenošanas regulu (ES) 2022/878 (2022. gada 3. jūnijs), ciktāl ar to prasītājas vārds ir iekļauts šīs regulas I pielikuma pozīcijā Nr. 1156;
piespriest Padomei atlīdzināt tiesāšanās izdevumus.
Pamati un galvenie argumenti
Pamatojot prasību attiecībā uz Lēmumu 2022/883/KĀDP 1 un Īstenošanas regulu (ES) 2022/878 2, ciktāl tie skar prasītāju, viņa izvirza četrus pamatus.
Pirmais pamats attiecas uz tiesību uz efektīvas tiesību aizsardzības tiesā pārkāpumu un administrācijas pienākuma norādīt pamatojumu neizpildi.
Otrais pamats attiecas uz acīmredzamu kļūdu vērtējumā, ko ietver Padomes pamatojums.
Trešais pamats attiecas uz samērīguma principa un pamattiesību pārkāpumu, pieņemot ierobežojošus pasākumus pret prasītāju un nepamatoti aizskarot prasītājas pamattiesības, kas garantētas Eiropas Savienības Pamattiesību hartā.
Ceturtais pamats attiecas uz vienlīdzīgas attieksmes un tiesiskās drošības principu pārkāpumu.
____________
1     Padomes Lēmums (KĀDP) 2022/883 (2022. gada 3. jūnijs), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 153, 92. lpp.).
1     Padomes Īstenošanas regula (ES) 2022/878 (2022. gada 3. jūnijs), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 153, 15. lpp.).